North Tongu (Ghana mmrahyɛbadwam mpɛsoa)

**North Tongu**()ka mpasua a wɔn ananmusini wɔ Ghana Mmarahyɛbadwam no ho. Abatoɔ berɛ biara mu no, wɔde 'first past the post' abatoɔ nhyehyeɛ no yi mmarahyɛbadwani baako. North Tongu mpasua no wɔ North Tongu mansini a ɛwɔ Firaw Mantam wɔ Ghana. Mpɛsoa no mmarahyɛbadwani siesie ne Samuel Okudzeto Ablakwa a ɔyɛ kyiniiɛ amanyɔkuo (NDC) no kuoba.

## Ɛhyeɛ
Mpasua  no hyeɛ ahodoɔ nyinaa wɔ North Tongu Mansini a ɛwɔ Firaw Mantam wɔ Ghana. Wɔtee mpasua yi wɔ berɛ a na wɔrebɛto afe 2004 abatoɔ no. Wɔkyɛɛ North Tongu mpasua a na ɛwɔ hɔ saa berɛ no mu mmienu ma no bɛyɛɛ North Tongu ne Central Tongu mpasua.Eyi nti mpasua yi hyeɛ ne North Tongu mpasua a na ɛwɔ hɔ ansa wɔrebɛto afe 2004 abatoɔ no yɛ soronko.

## Mmarahyɛbadwafoɔ
Afe apem aha nkron ne aduokron mmienu (1992) mu a Ghana man hyɛɛ kabimamenkabi amanmuo ase. North Tongu abatoɔ mpesua no anya mmarahyɛbadwafoɔ ahodoɔ nan na asi wɔn anan mu wɔ mmarahyɛbadwam. Mmarahyɛbadwani a ɔdi kan ne Owura Austin Akufo Gamey  na ɔgyina NDC Kyiniiɛ amannyɔkuo (NDC) no anan mu na ɔdii nkunim wɔ afe apem aha nkron aduokron mmienu (1992). Mmarahyɛbadwam akonnwa abatoɔ no mu wɔ North Tongu abatoɔ mpesua so. Ɛnyɛ Owura Austin Akufo Gamey nko ara ne  Kyiniiɛ amannyɔkuo (NDC) no ananmusini a watumi atena North Tongu abatoɔ mpesua mmarahyɛbadwam akonnwa no so na mmom ɔno ne mmarahyɛbadwani a ɔdi kan wɔ North Tongu abatoɔ mpesua no so.

Afe mpem mmienu (2000) abatoɔ mu no, North Tongu abatoɔ mpesua no nyaa mmarahyɛbadwani foforɔ maa no kɔsi wɔn anan mu wɔ mmarahyɛbadwam. Mmarahyɛbadwani a ɔtɔ so mmienu ne Owura Joe Gidisu a na ɔno nso gyina Kyiniiɛ amannyɔkuo (NDC) no anan mu na ɔdii nkunim wɔ afe apem mmienu (2000) mmarahyɛbadwam akonnwa abatoɔ no mu wɔ North Tongu abatoɔ mpesua so. Ɛnyɛ Owura Austin Akufo Gamey  ne Owura Joe Gidisu nko ara ne  Kyiniiɛ amannyɔkuo (NDC) no ananmusifoɔ a wɔatumi atena North Tongu abatoɔ mpesua mmarahyɛbadwam akonnwa no so ɛfiri sɛ  North Tongu abatoɔ mpesua no so NDC na atena so dodoɔ.

wɔ afe mpem mmienu ne nan (2004) mu no, Amannyɔkuo ahodoɔ no nyinaa sesaa wɔn ananmuini a wɔde wɔn baa afe mpem mmienu mmarahyɛbadwam akonnwa abatoɔ no mu. Amannyɔkuo ahodoɔ mmiensa pɛ na wɔde wɔn nipa bɛgyinaa sɛ yɛnto wɔn so aba ɛna kɔntɔnkorɔ baako nso ka ho ma wɔyɛ nan. NPP ɔsono amannyɔkuo no de owura Nicholas Ahiadorme na ɛbɛgyinaeɛ, NDC kyiniiɛ amannyɔkuo no nso de Owura Charles Hodogbey na ɛbɛgyinaeɛ, ɛna People's National Convention nso de owura David Amansunu nso baeɛ, owura Cosmos Etse Astse Asem nko ara onipa a wangyina wɔ amannyɔkuo biara anan mu, na mmom ɔgyinaa sɛ kɔntɔnkorɔ. Abatoɔ no nyinaa baa nawieɛ no na NDC kyiniiɛ amannyɔkuo no ananmusini Owura Charles Hodogbey na wadi nkunim wɔ saa abatoɔ no mu, a ɔno nso kɔtoaa n'amannyɔkuoba Owura Joe Gidisu adwuma no so wɔ mmarahyɛbadwam de maa  North Tongu abatoɔ mpesua no so.  Owura Charles Hodogbey  tenaa North Tongu abatoɔ mpesua no mmarahyɛbadwam akonnwa no so mprɛnu.

Afe mpem mmienu ne du-mmienu (2012) abatoɔ mu no, North Tongu abatoɔ mpesua no nyaa mmarahyɛbadwani foforɔ maa no kɔsi wɔn anan mu wɔ mmarahyɛbadwam. Mmarahyɛbadwani a ɔtɔ so nan ne Owura Samuel Okudzeto Ablakwa a na ɔno nso gyina Kyiniiɛ amannyɔkuo (NDC) no anan mu na ɔdii nkunim wɔ afe apem mmienu ne du-mmienu (2012) mmarahyɛbadwam akonnwa abatoɔ no mu wɔ North Tongu abatoɔ mpesua so. Owura Samuel Okudzeto Ablakwa a wɔyɛ Kyiniiɛ amannyɔkuo (NDC) no ananmusifoɔ no ara na ɔda so te North Tongu abatoɔ mpesua mmarahyɛbadwam akonnwa no so mprɛmprɛn.

## Abatoɔ

## Beaeɛ a menyaa mmoa firiiɛ